Šiõǥǥ rosttov da leklvaž ođđ eeʹǩǩ 2019!
#000001
Buriid juovllaid ja lihkolaš ođđa jagi 2019!
#000002
Pyereh juovlah já luholâš uđđâ ihe 2019!
#000003
Hyvää joulua ja onnellista uutta vuotta 2019!
#000004
Sää’mtee’gg te’lfonkõõskõs lij kidd 24.12.2018-2.1.2019. Vaal-luʹvddkååʹdd kuõskki aaʹššin vääʹld õhttvuõđ teʹlfon-nââmra 040 660 3702
#000006
Sajoozz kongresskääzzkõõzz da restrantt lie ǩidd 24.12.2018-1.1.2019.
#000007
Lääʹǩǩpiisar väʹlddtuâjjan lij tuåimmâd säʹmmlai vuõiggâdvuõđid kuõskki aaʹšši valmštõõllʼjen da ouʹdde puʹhttjen Sääʹmteeʹǧǧ valdšmest. Tuâj meäʹrtâʹvve Sääʹmteeʹǧǧ tuâjjriâššmõõžž 25 § mieʹldd. Sääʹmteʹǧǧasetõõzz (1727/95) meâldlaž ââʹntemõõlǥtõssân lij vuõiggâdvuõtt-tiõtti kandidaatt tuʹtǩǩõs (õllʼjab õllškooultuʹtǩǩõs) da säʹmmlaid kuõskki vuõiggâdvuõđlaž aaʹšši tobddmõš di sääʹmǩiõl silttõs. Veeʹrj oʹnnsteeʹjjes håiddmõõžž ooudâsveʹǩǩe lââʹssen šiõǥǥ sääʹmkulttuur da vaaldšemvuõđlaž tuâjai tobddmõš di šiõǥǥ ruõcc-/taarrǩiõl da eŋgglõsǩiõl täidd.
#000009
Veeʹrjtieuʹddmest jääʹǩǩtet kuuđ määnpââʹj ǩiččlõddâmääiʹj. Päʹlǩǩõs meäʹrtââvv Sääʹmteeʹǧǧ päʹlǩǩriâšldõõǥǥ väʹǯǯelvuõtt-tääʹzz III/I mieʹldd (vuâđđpäʹlǩǩ 3064,92 euʹrred/mp). Vuâđđpääʹlǩ lââʹssen tuâjast määuʹset ǩiõččlâʹsttemlõõʹzzid da sääʹmvuuʹdest reâuǥeen 24 % lââʹzz.
#000010
Ooccmõõžžid mieʹlddõõzzeezvuiʹm âlgg tuåimted Sääʹmteeʹǧǧ piisarkådda 22.1.2019 č. 16.00 mõõneeʹst addrõʹsse info(at)samediggi.fi. Lââʹssteâđaid oudd vaaldâšmjååʹđteei Pia Ruotsala-Kangasniemi teʹl. +358(0)10 839 3106. Sääʹmteeʹǧǧ tuåimmjummša vuäitt tobdstõõttâd neʹttaddrõõzzâst .
#000011
Sääʹmǩiõli oouʹdeemtuõjju lââʹssteäggtõs, Sääʹm Ǩiõllkaʹlddi teäggtõõzz še raʹvvje eeǥǥas 2019
#000012
Riikkpeeiʹvi riikkvaaʹrivälljkååʹdd eʹtǩǩõõzz mieʹldd leʹčči pueʹttmen lââʹssteäggtõs säʹmmlai kulttuur- da ǩiõllpieʹsstuåimmjummša da Sääʹm ǩiõllikaʹlddi pirrekksaž tuåimmjummuž staanummšen.
#000013
Sääʹm Ǩiõllkaʹlddi tuåimmjummuš Lääʹddjânnmest vuäitt juätkkjed plaani mieʹldd pirr eeʹjj 2019. Riikkpeeiʹvi eeʹjj 2019 riikk tällõsarvvlõõzzâst eʹtǩǩeet 184 000 euʹrred ǩiõllõhttsažtuõjju. Tän lââʹssen riikkpeeiʹvi riikkvaaʹrivälljkåʹdd lij eʹtǩǩääm 190 000 euʹrred riikk eeʹjj 2019 budjetta tuejjuum lââʹssmieʹrrtieʹǧǧin leʹbe nuʹtt koččum rosttovsǩiâŋkktieʹǧǧin Sääʹm Ǩiõllkaʹlddi tuåimmjummša. Teäggtõõzz veäkka Sääʹmteʹǧǧ vuäitt päʹlǩǩeed Sääʹm Ǩiõllkaʹlddja tuâjjlaid nuõrtt-, aanar- da tâʹvvsääʹmǩiõlid pirr eeʹjj, kååʹtt vueiʹtlvâstt ǩiõllvuäʹpstummuž juätkkjummuž čõõđ eeʹjj. Sannõs- da noormtemsiâzztõõzzid uʹvddi nuõrtt-, aanar- da tâʹvvsääʹmǩiõli ǩiõlljuâǥǥtõõzz še vuäiʹtte juäʹtǩǩed tuâjeez pirr eeʹjj. Teäggtõõzz veäkka vueiʹtet še päʹlǩǩeed koontârpiisar.
#000014
Riikkvaaʹrivälljkåʹdd eʹtǩǩad še nc. rosttovsǩiâŋkktieʹǧǧin Sääʹmteeʹǧǧ eʹtǩǩõõzz meâldlânji 100 000 eeuʹr lââzztõõzz säʹmmlai kulttuur- da ǩiõllpieʹsstuåimmjummša. Lââzztõs kaaggči säʹmmlai kulttuur- da ǩiõllpieʹsstuåimmjummša vaʹrrjum teäggtõõzz eeʹjj 2018 tässa da lij ođđ eʹtǩǩõõzz mieʹldd õhttsiʹžže 1,2 miljoon euʹrred. Lââzztõõzzin pââʹstet staaneed puki ânnʼjõž kulttuur- da ǩiõllpieʹzzi tuåimmjummuž, leâša ooudâsviikkâd tuåimmjummuž še.
#000015
Riikkvaaʹrivälljkååʹdd tällõsarvvlõõzz lââzztõõzzid ǩiõttʼtõõlât riikkpeeiʹvin eeʹjj 2019 riikk tällõsarvvlõõzz ǩiõttʼtõõllâm õhttvuõđâst ouddâl rosttov.
#000016
Sääʹmteʹǧǧ juätkk mieʹrräiggsaž nuõrttsääʹmǩiõl, aanarsääʹmǩiõl da tâʹvvsääʹmǩiõl ǩiõlltuâjjla ooccâmääiʹj 31.12.2018 räjja
#000017
Mä. sääʹm ǩiõllaaʹšši piisar Marko Marjomaa teʹl. 010 839 3183, marko.marjomaa(at)samediggi.fi
#000020
Såbbar lie õlmmâz da tõid vuäitt seuʹrrjed pääiʹǩ âʹlnn parlameʹnttpääiʹǩest leʹbe live striim mieʹldd addrõõzzâst . Parlameʹnttpääiʹǩest tuʹlǩǩõsneävv lie oummi ââʹnnmest. Vuõlttõõzzâst kuulât sååbbarpääiʹǩest mainstum ǩiõl.
#000022
5 Saaǥǥjååʹđteeʹji da Sääʹmteeʹǧǧ eeʹttkâsttam vuäzzlai ǩičldõk
#000026
11 Jeeʹres õuʹdde puõʹtti ääʹšš
#000029
Tuâjj älgg, ko teäggtõõzz raʹvvjet, suåppmõõžž mieʹldd da peštt 31.12.2019 räjja. Koontârpiisar tuõjju koʹlle jm.
#000030
Šiõttõsvuâđlaž ââʹntemõõlǥtõssân lij tuâj õõlǥtem škooultõs da lââʹssen õõlǥtet sääʹmǩiõl tääid (sääʹmteeʹǧǧest uvddum asetõs 1727/1995). Tuâj oʹnnsteeʹjjes håiddmõõžž ooudâsveʹǩǩe šiõǥǥ sääʹmǩiõl njäälmlaž da ǩeerjlaž silttõs di määŋgpeällsaž ǩiõččlâsttmõš koontârtuâjain. Lââʹssen še ruõcc- leʹbe taarrǩiõl täidd ooudâsveʹǩǩe tuâj håiddmõõžž. Tuâjj õõlǥat šiõǥǥ ATǨ-tääidaid, jiõččtuåimlažvuõđ, plaanmeâldlaž tuåimmjemnääʹl, jieʹrǧǧesvuõđ, tääʹrǩesvuõđ, jäʹrjstõõllâmoodd, oodd håiddad määŋgid jeeʹres tuâjaid seämma ääiʹj di õhttsažtuâjj- da vuârrvaaiktõstääidaid. Odd võõneei joukkreâuggmõʹšše da positiivlaž fiʹttjõs lie še tääʹrǩes ääʹšš.
#000032
Kõõskõõzz tuâjjan lij õõutsââʹjest Sääʹmtiiʹǧǧivuiʹm õhttsažtâʹvvjânnmallaš ǩiõllõhttsažtuâj ravvummuš da ooudâsviikkmõš, sääʹmǩiõl ravvummuš da ooudâsviikkmõš nuʹtt, što taarbid, vaʹǯǯtõõzzid da resuursid vääʹldet lokku jeeʹres ǩiõlljoouki tääʹzzest da sääʹmǩiõl jeälltummuš da staanummuš pueʹttiääiʹjest.
#000033
Koontârpiisar lij tuâjjkõskkvuõđâst Lääʹddjânnam Sääʹmtegga da päʹlǩǩõs meäʹrtââvv Lääʹddjânnam Sääʹmteeʹǧǧ päʹlǩǩriâšldõõǥǥ väʹǯǯelvuõtt-tääʹzz VI da II joouk mieʹldd (vuâđđpäʹlǩǩ lij 1868,01 euʹrred/mp). Vuâđđpääʹlǩ lââʹssen määuʹset 24 % sääʹmvuuʹd lââʹzz da tuâjjǩiõččlâsttmõõžž mieʹldd meäʹrtõõvvi ǩiõččlâʹsttemlõõʹzzid. Tuåimmpäiʹǩǩ lij Sääʹmteeʹǧǧ piisarkååʹddest Sajoozzâst. Tuâjast jääʹǩǩtet kueiʹt mannu teʹsttpââʹj.
#000034
Ooccmõõžžid mieʹlddõõzzeezvuiʹm âlgg tuåimted Lääʹddjânnam Sääʹmteeʹǧǧ piisarkådda 31.12.2018 č. 16.00 mõõneeʹst neʹttpååʹšt mieʹldd addrõʹsse info(at)samediggi.fi. Lââʹssteâđaid tuâjast oudd mä. sääʹm ǩiõllaaʹšši piisar Marko Marjomaa marko.marjomaa(at)samediggi.fi. Sääʹmteeʹǧǧ tuåimmjummša vuäitt tobdstõõttâd neʹttaddrõõzzâst .
#000035
Sääʹm parlamentaarlaž suåvtõõzz vueʹlnn tuåimmai õhttsažtâʹvvjânnmallaš sääʹmǩiõli ämmat- da resursskõõskõs Sääʹm Ǩiõllkaʹlddi, koon tuåimmjummuž teäggte Lääʹddjânnam, Ruõcc da Taarr Sääʹmteeʹǧǧ. Ämmat- da resursskõõskõõzz tuâjjan lie jeäʹrbi mieʹldd ǩiõllhuõll, ǩiõl ooudâsviikkmõš, terminologiatuâjj da ǩiõl noormtummuš.
#000036
Sääʹmteʹǧǧ ååcc 1 mieʹrräiggsaž nuõrttsääʹmǩiõl ǩiõlltuâjjla, 1 mieʹrräiggsaž aanarsääʹmǩiõl ǩiõlltuâjjla da 1 mieʹrräiggsaž tâʹvvsääʹmǩiõl ǩiõlltuâjjla äigga 7.1.2019–31.12.2019. Tuâjaid tiuddeet 7.1.2019 ääʹljeeʹl, jõs teäggtõõzz raʹvvjet da tuâjj älgg suåppmõõžž mieʹldd.
#000037
Ǩiõlltuâjjla tuõjju koʹlle ǩiõllhuõll, ǩiõl ooudâsviikkmõš, terminologiatuâjj, noormtummuš da teâđtem- da vuäʹpstemtuâjj. Ǩiõlltuâjjliʹžže vueiʹtet mieʹrreed jeeʹres tuåimid, kook koʹlle õhttsažtâʹvvjânnmallaš sääʹmǩiõli ämmat- da resursskõõskõõzz tuâjaid.
#000038
Ooccmõõžžid mieʹlddõõzzeezvuiʹm âlgg tuåimted Lääʹddjânnam Sääʹmteeʹǧǧ piisarkådda 31.12.2018 č. 16.00 mõõneeʹst neʹttpååʹšt mieʹldd addrõʹsse info@samediggi.fi. Ääiʹjben vuõlttuum ooccmõõžžid vääʹldet lokku. Lââʹssteâđaid tuâjast ouʹdde mä. sääʹm ǩiõllaaʹšši piisar Marko Marjomaa marko.marjomaa@samediggi.fi da ǩiõllstaanpiisar Anne Kirste Aikio anne-kirste.aikio@samediggi.fi. Sääʹmteeʹǧǧ tuåimmjummša vuäitt tobdstõõttâd neʹttaddrõõzzâst da Sääʹm Ǩiõllkaʹlddi tuåimmjummša .
#000041
Saǥstõõllâmpodd säʹmmlai tuõttvuõtt- da suåvâdvuõttproseeʹss pirr 17.12.
#000042
Saǥstõõllâmpodd säʹmmlai tuõttvuõtt- da suåvâdvuõttproseeʹss pirr Sajoozz auditoriost, Aanrest vuõssaarǥ 17.12.2018 čiâss 1730–1830.
#000043
Saǥstõõllâmpoodd tuʹlǩǩee lääʹdd – sääʹmǩiõl – lääʹdd da tõn vuäitt seuʹrrjed še stream pääiʹǩ addrõõzzâst sogku.fi/live.
#000045
Saamelaisten asioita koskeva sovintoprosessi -kuulemisraportti
#000046
Lisätietoa saamelaisten totuus- ja sovintoprosessin valmistelusta
#000047
Riikksuåvtõõzz teâđtõs kuullâmrapoort õlmstâʹttmest (26.11.2018): 
#000048
Sääʹmteʹǧǧ iʹlmmat ooccâmnalla kookk da poorrâmpäiʹǩǩtuâjjla tuâjaid
#000049
Aanar ceerkavsiʹjdde Juutuajooǥǥ riddu rajjum sääʹmkulttuurkõõskõs Sajos lij Lääʹddjânnam säʹmmlai vaaldâšm da kulttuur kõõskõs. Sajos lij määŋgkulttuurvuõđ vueiʹnnlõõttâmpäiʹǩǩ – šõddmõšpõrtt, koŋŋreʹsskõõskõs da sååbbarpäiʹǩǩ.
#000050
Ooccâp Sajoozz poorrâmpäiʹǩǩe põrggijiõggsaž, jiõččaltteejes, positiivlaž, lueʹǯǯjeei da ämmatčeäʹppvuõđlaž di šiõǥǥ vuârrvaikktemtääidaid vuäʹmsteei kookk mieʹrräiggsaž reâuggvuõʹtte 14.1.2019 – 31.12.2019 räjja.
#000051
Määŋgpeällsaž tuâjaid kollʼje peiʹvvporrmõõžž da vitriinouddsi raajjmõš, sååbbartaʹrjjõõllmõõžž, äʹššneǩ-kääzzkõs, tukktiʹllʼjummši håiddmõš, liiʹtti, mašinai da ǩeʹttempõrttsõõʹji pottsenâânnmõš di jeeʹres poorrâmpääiʹǩ takai tuâj
#000052
Ââʹntem-mäinnan lij tuâj õõlǥtem ââʹnteei škoouʹlʼjummuš da sääʹmǩiõl silttõs (asetõs 1727/95). Tuâj šiõǥǥ håiddmõš õõlǥat veiddsõs sääʹmkulttuur tobddmõõžž.
#000054
Taʹrjjeep tuʹnne jiõččnaž da määŋgpeällsaž tuâj di moodnas joouk tuu tuärjjõsân. Poorrâmpäiʹǩǩtuâjjla päʹlǩǩõs meäʹrtââvv Sääʹmteeʹǧǧ päʹlǩǩõsriâššldõõǥǥ väʹǯǯelvuõtt-tääʹzz VI/II meâldlânji (1879,22 euʹrred/mp). Vuâđđpääʹlǩ lââʹssen tuâjast määuʹset 24 % sääʹmvuuʹd lââʹzz da tuâjjǩiõččlâsttmõõžž mieʹldd meäʹrtõõvi ǩiõččlâsttmõšlââʹzz. Pääiʹǩ tiuddeet tâʹlles ko šiõttlõs oocci käunnai.
#000055
Lââʹssteâđaid tuâjast oudd markknâʹsttemjååʹđteei Katariina Guttorm 010 839 3109. Ooccmõõžžid mieʹlddõõzzines âlgg vuõltteed addrõʹsse info@samediggi.fi mââimõõzzâst 4.1.2019.
#000056
Lââʹssteâđ Sajoozzâst da Sääʹmteeʹǧǧest neʹttseeidin da 
#000057
Ooccâp Sajooʹzze tuõjju jiõččaltteejes, positiivlaž, lueʹǯǯjeei da šiõǥǥ vuârrvaikktemtääidaid vuäʹmsteei poorrâmpäiʹǩǩtuâjjla/strooiʹtel-teevai mieʹrräiggsaž reâuggvuõʹtte 14.1.2019 – 31.12.2019 räjja.
#000058
Määŋgpeällsaž tuâj âʹnne seʹst kookk veäʹǩǩtummuž peiʹvvporrmõõžž da vitriinouddsi raajjmest, sååbbartaʹrjjõõllmõõžž, äʹššneǩ-kääzzkõõzz da liiʹtti, mašinai da ǩeʹttempõrttsõõʹji pottsenâânnmõõžž di jeeʹres poorrâmpääiʹǩ takai tuâjaid. Veäʹǩǩtak lââʹssen Sajoozz strooiʹtel-teevai Sajoozz jeeʹres sõõʹji pottsenâânnmest.
#000059
Taʹrjjeep tuʹnne jiõččnaž da määŋgpeällsaž tuâj di moodnas joouk tuu tuärjjõsân. Poorrâmpäiʹǩǩtuâjjla päʹlǩǩõs meäʹrtââvv Sääʹmteeʹǧǧ päʹlǩǩõsriâššldõõǥǥ väʹǯǯelvuõtt-tääʹzz VI/III meâldlânji (vuâđđpäʹlǩǩ 1822,68 euʹrred/mp). Vuâđđpääʹlǩ lââʹssen tuâjast määuʹset 24 % sääʹmvuuʹd lââʹzz da tuâjjǩiõččlâsttmõõžž mieʹldd meäʹrtõõvi ǩiõččlâsttmõšlââʹzz. Pääiʹǩ tiuddeet tâʹlles ko šiõttlõs oocci käunnai.
#000061
Muu suuhâ, muu sokkân, mu sohka, minun sukuni – virtuaalʼlaž mättčiâss saaʹmi meersažpeeiʹv cisttân 7.–9.2.20231.2.2023 - 13:03Saaʹmi meersažpeiʹvv – Sääʹmteeʹǧǧ tåimmjummša peäss tobdstõõttâd Aanrest31.1.2023 - 10:30Sääʹmǩiõli ougglõsmätttõs raʹvvai sääʹmškooulniiʹǩǩi ǩiõllsaž da kulttuursaž vuõiggâdvuõđid31.1.2023 - 09:26Categories
#000063
Muu suuhâ, muu sokkân, mu sohka, minun sukuni – virtuaalʼlaž mättčiâss saaʹmi meersažpeeiʹv cisttân 7.–9.2.20231.2.2023 - 13:03Saaʹmi meersažpeiʹvv – Sääʹmteeʹǧǧ tåimmjummša peäss tobdstõõttâd Aanrest31.1.2023 - 10:30Sääʹmǩiõli ougglõsmätttõs raʹvvai sääʹmškooulniiʹǩǩi ǩiõllsaž da kulttuursaž vuõiggâdvuõđid31.1.2023 - 09:26
#000064